《本斋》
宋代·赵蕃

王子母之弟，徐子父之友。徐学自赣翁，王则因病叟。

游目乡闾中，孰若二士秀。为汝名本斋，乞言置汝右。

如病资药石，如饥待粮糗。嗟余亦老矣，门户百年旧。

躬耕贫无田，为圃圣所陋。家携一束书，勉汝期日懋。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。